**Likumprojekta “Grozījums likumā “Par nekustamā īpašuma nodokli””  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar likumprojektu “Grozījumi Latvijas Republikas valsts robežas likumā” ir paredzēts noteikt gadījumus, kad gar ārējo robežu robežapsardzības sistēmas pastāvēšanai nepieciešamo apstākļu nodrošināšanai Ministru kabinets var noteikt patrulēšanas joslu. Tāpat likumprojekts “Grozījumi Latvijas Republikas valsts robežas likumā” paredz noteikt, ka, ja tiek noteikta patrulēšanas josla, tad teritorija starp patrulēšanas joslu un valsts robežu ir robežzīmju uzraudzības josla.  Atbilstoši likumprojekta “Grozījumi Latvijas Republikas valsts robežas likumā” 2. pantā ietvertajai Latvijas Republikas valsts robežas likuma 13. panta piektajai un septītajai daļai vietās, kur valsts robežas josla nav nosakāma (publiskās upes un ezeri) vai to nevar noteikt dabisku šķēršļu (applūstoša vai pārpurvota teritorija, stāvkrasts) dēļ un citā veidā pie ārējās robežas nav iespējams nodrošināt robežapsardzības sistēmas pastāvēšanai nepieciešamos apstākļus, Ministru kabinets var noteikt patrulēšanas joslu. Patrulēšanas joslu nosaka pēc iespējas tuvāk valsts robežai. Teritorija starp valsts robežu un patrulēšanas joslu ir robežzīmju uzraudzības josla. Ja no patrulēšanas joslas nav redzama vai ir būtiski apgrūtināta valsts robežas redzamība, var veikt robežzīmju uzraudzības joslas iekārtošanu un uzturēšanu, ciktāl tas nepieciešams valsts robežas redzamības nodrošināšanai.  Ņemot vērā minēto, patrulēšanas joslu noteiks vietās, kur valsts robežas josla gar ārējo robežu nav nosakāma vai to nevar noteikt dabisku šķēršļu dēļ, tādējādi kompensējot valsts robežas joslas neesamību pie ārējās robežas.  Atbilstoši Latvijas Republikas valsts robežas likuma 13. panta pirmajai daļai valsts robežas joslu nosaka, lai iezīmētu valsts sauszemes robežas atrašanos dabā visā tās garumā, kā arī radītu robežapsardzības sistēmas pastāvēšanai nepieciešamos apstākļus pie ārējās robežas. Ņemot vērā minēto, gan valsts robežas joslas viens no noteikšanas mērķiem, gan patrulēšanas joslas, gan robežzīmju uzraudzības joslas noteikšanas mērķis ir nodrošināt robežapsardzības sistēmai nepieciešamos apstākļus pie ārējas robežas.  Līdz ar to zeme patrulēšanas joslā un zeme robežzīmju uzraudzības joslā, tieši tāpat kā zeme valsts robežas joslā, ir izmantojama valsts funkciju nodrošināšanai, proti, lai Valsts robežsardzes amatpersonas varētu apsargāt valsts robežu un novērst nelikumīgu valsts robežas šķērsošanu.  Atbilstoši likuma “Par nekustamā īpašuma nodokli” 1. panta otrās daļas 14.1 punktam ar nekustamā īpašuma nodokli neapliek Latvijas Republikas valsts robežas joslā esošu zemi atbilstoši Valsts zemes dienesta sniegtajai informācijai par robežas joslas platību konkrētā zemes vienībā kārtējā gada 1. janvārī.  Ņemot vērā to, ka valsts robežas joslas un patrulēšanas joslas un robežzīmju uzraudzības joslas noteikšanai ir kopīgs mērķis – robežapsardzības sistēmas pastāvēšanai nepieciešamo apstākļu nodrošināšanai pie ārējās robežas –, kā arī to, ka patrulēšanas joslu un robežzīmju uzraudzības joslu noteiks tikai tur, kur valsts robežas joslu nenoteiks, nepieciešams noteikt, ka ar nekustamā īpašuma nodokli neapliek arī zemi patrulēšanas joslā un robežzīmju uzraudzības joslā.  Ievērojot minēto, Likumprojekts paredz izteikt jaunā redakcijā likuma “Par nekustamā īpašuma nodokli” 1. panta otrās daļas 14.1 punktu, nosakot, ka ar nekustamā īpašuma nodokli neapliek Latvijas Republikas valsts robežas joslā, patrulēšanas joslā un robežzīmju uzraudzības joslā esošu zemi atbilstoši Valsts zemes dienesta sniegtajai informācijai par valsts robežas joslas, patrulēšanas joslas un robežzīmju uzraudzības joslas platību konkrētā zemes vienībā kārtējā gada 1. janvārī.  Vienlaikus vēršama uzmanība, ka likumprojekta “Grozījumi Latvijas Republikas valsts robežas likumā” 10. pantā ietvertajā Latvijas Republikas valsts robežas likuma pārejas noteikumu 8. punktā ir noteikts, ka Ministru kabinets līdz 2026. gada 1. janvārim izdod noteikumus, kas noteiks patrulēšanas joslas izvietojumu konkrētā posmā gar ārējo robežu. Ņemot vērā minēto, ar likumprojekta “Grozījumi Latvijas Republikas valsts robežas likumā” spēkā stāšanos uzreiz netiks noteiktas ne patrulēšanas joslas, ne robežzīmju uzraudzības joslas izvietojumus un atrašanās vieta, bet minētais tiks noteikts līdz 2026. gada 1. janvārim. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, kuru administratīvajā teritorijā atrodas patrulēšanas josla un robežzīmju uzraudzības josla, kā arī privātpersonas, kuru īpašumā atrodas zeme patrulēšanas joslā un robežzīmju uzraudzības joslā. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 2. Budžeta izdevumi | 0 | 0 | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 2.1. valsts pamatbudžets | 0 | 0 | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. | | | | | | |
| 8. Cita informācija | Ņemot vērā, ka pašreiz nevar noteikt, kuras teritorijas gar ārējo robežu un kādā platībā būs nepieciešamas, lai ierīkotu patrulēšanas joslu un robežzīmju uzraudzības joslu, nav iespējams precīzi aprēķināt pašvaldības budžeta ieņēmumu samazinājumu un attiecīgi valsts budžeta izdevumu samazinājumu. Tāpat nekustamā īpašuma nodokļa apmērs ir atkarīgs no pašvaldības, kuras administratīvajā teritorijā atrodas nekustamais īpašums, veiktā aprēķina un īpašuma kadastrālās vērtības. Līdz ar to šobrīd nav iespējams precīzi aprēķināt pašvaldību budžetu ieņēmumu un valsts budžeta izdevumu samazinājumu.  Vienlaikus vēršama uzmanība, ka likumprojekta “Grozījumi Latvijas Republikas valsts robežas likumā” 10. pantā ietvertajā Latvijas Republikas valsts robežas likuma pārejas noteikumu 8. punktā ir noteikts, ka Ministru kabinets līdz 2026. gada 1. janvārim izdod noteikumus, kas noteiks patrulēšanas joslas izvietojumu konkrētā posmā gar ārējo robežu. Ņemot vērā minēto, ar likumprojekta “Grozījumi Latvijas Republikas valsts robežas likumā” spēkā stāšanos uzreiz netiks noteiktas ne patrulēšanas joslas, ne robežzīmju uzraudzības joslas izvietojumus un atrašanās vieta, līdz ar to ietekme uz pašvaldību budžetu ieņēmumiem un valsts budžeta izdevumiem nebūs uzreiz ar likumprojekta “Grozījumi Latvijas Republikas valsts robežas likumā” un likumprojekta “Grozījums likumā “Par nekustamā īpašuma nodokli.”” | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ar Likumprojektu ir saistīts likumprojekts “Grozījumi Latvijas Republikas valsts robežas likumā”, kura 2. pantā ir ietverts grozījums Latvijas Republikas valsts robežas likuma 13. pantā, kas paredz noteikt gadījumus, kad gar ārējo robežu robežapsardzības sistēmas pastāvēšanai nepieciešamo apstākļu nodrošināšanai Ministru kabinets var noteikt patrulēšanas joslu. |
| 2. | Atbildīgā institūcija | Iekšlietu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par Likumprojektu 2020. gada 23. septembrī tika ievietota Iekšlietu ministrijas un Valsts kancelejas tīmekļvietnē, lai sabiedrības pārstāvji saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu varētu sniegt viedokli par Likumprojektu tā izstrādes stadijā. |
| 2. | Sabiedrības līdzdalība projekta izstrādē | Lai informētu sabiedrību par Likumprojektu un dotu iespēju izteikt par to viedokļus, Likumprojekts saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14. punktu 2020. gada 23. septembrī ievietots Iekšlietu ministrijas tīmekļvietnē (<https://www.iem.gov.lv/lv/likumprojekts-grozijums-likuma-par-nekustama-ipasuma-nodokli>), kā arī Valsts kancelejas tīmekļvietnē (<https://www.mk.gov.lv/content/ministru-kabineta-diskusiju-dokumenti>).  Sabiedrības pārstāvji saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu varēja līdz 2020. gada 6. oktobrim sniegt viedokli par Likumprojektu tā izstrādes stadijā. |
| 3. | Sabiedrības līdzdalības rezultāti | Sabiedrības viedokļi par Likumprojektu organizētās sabiedrības līdzdalības ietvaros netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldības, kuru administratīvajā teritorijā atrodas patrulēšanas josla un robežzīmju uzraudzības josla. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar Likumprojektu jaunas funkcijas un uzdevumi institūcijām netiek radīti.  Likumprojekts institūcijām pieejamos cilvēkresursus neietekmē, kā arī jaunas institūcijas netiks veidotas un esošo institūciju likvidācija vai reorganizācija nav plānota. |
| 3. | Cita informācija | Nav |

Iekšlietu ministrs S. Ģirģens

Vīza:

valsts sekretārs D. Trofimovs

Brača, 67219158

[krista.braca@iem.gov.lv](mailto:krista.braca@iem.gov.lv)